लगातार आठवां बरिस भी जारी, अउर अपने आप में अनूठा एह छठ प्रसाद वितरण अभियान के सफलता खातिर हमनी का धन्यवाद दिहल चाहेब श्री नवीन भोजपुरिया के, अउर हर ओह व्यक्ति के, जे एह अभियान से प्रत्यक्ष या परोक्ष रुप से जुडल रहे। एह अभियान के मकसद आम लोगन के, अउर विशेष कइ के नवहा लोगन के अपना संस्कृति से जोडल रहे, अउर हर साल प्रसाद खातिर मिल रहल सैकडन गो आवेदन एकरा सफलता के कहानी कह रहल बाटे।
एह मौका पर हमनी का भोजपुरिया डॉट कॉम टीम के श्री श्याम मुखी, श्री रौशन चौधरी, श्री शांतनु कुमार सिंह अउर श्री देवेन्दर सिंह के धन्यवाद दिहल चाहेब, जिनका वजह से प्रसाद समय पर पैक हो पाइल। एकरा अलावा हमनी का धन्यवाद दिहल चाहेब कुरियर कंपनी के श्री कृष्णा नाग अउर श्री प्रताप के, जे रात-भर हमनी के कार्यलय में बइठ के प्रसाद के समय पर डिस्पैच करे के बेवस्था कइलन। अंत में, हमनी का धन्यवाद दिहल हर ओह व्यक्ति के, जे एह अभियान के हिस्सा बन के प्रसाद मंगावल, अउर हमनी का प्रार्थना करब जा कि - "छठी मइया रउरा पर आपन कृपा बनवले राखस।"
छठी मइया के प्रसाद के पैकिंग करत श्री रौशन चौधरी, श्री श्याम मुखी, श्री देवेन्दर सिंह अउर श्री शांतनु कुमार सिंह
bho_Deva bho_Deva bho_Deva